open-index/open-wikipedia-markdown huggingface dataset:
Husľový koncert

**Husľový koncert** je dielo z oblasti klasickej hudby. Je určené pre sólové husle, ktoré doprevádza symfonický orchester alebo menšie hudobné teleso. Zvyčajne má zachovanú typickú formu koncertu, to znamená tri vety, z ktorých prvá a tretia sú v rýchlejšom tempe a stredná v pomalom. Hlavne v 20. storočí však bola štruktúra husľového koncertu rôzne modifikovaná a vznikli i štvorveté koncerty, a koncerty s vetami spojenými do väčších celkov. Vzájomné postavenie sólového nástroja a orchestru môže byť rôzne. Niektoré diela sú založené na výraznom a virtuóznom husľovom parte, ako napríklad Čajkovského koncert, iné sú komponované skôr v symfonickom duchu s vyrovnanejším sólovým a orchestrálnym partom, ako napríklad Brahmsov koncert.

## História
História husľového koncertu siaha už do obdobia baroka, z ktorého sa zachovalo napríklad množstvo Vivaldiho husľových koncertov. Husle ako výrazný a obľúbený sólový nástroj nestratili svoju popularitu ani v klasicizme. Zlatý vek husľových koncertov však prišiel až v romantizme, bohužiaľ často išlo o prázdne diela určené pre predvádzanie virtuózov. Tieto koncerty sa však na repertoári nezachovali. V 20. storočí priniesli niektoré inovácie do husľového koncertu a husľovej hry napríklad Bartók a ďalší skladatelia. 

## Významné husľové koncerty
Najznámejšími husľovými koncertami sú koncerty Beethovena, Mendelssohna-Bártholdyho, Brahmsa, Čajkovského a Sibelia. Tieto diela tvoria ťažisko husľového repertoáru. 

### Barok
* Antonio Vivaldi
** Štyri ročné obdobia

* Johann Sebastian Bach
** Husľový koncert a-mol
** Husľový koncert E-dur
** Husľový dvojkoncert d-mol

### Klasicizmus
* Wolfgang Amadeus Mozart
** Husľový koncert č. 3 G-dur

* Ludwig van Beethoven
** Husľový koncert D-dur, Op. 61

### Romantizmus
* Felix Mendelssohn-Bartholdy
** Husľový koncert e-mol, Op. 64 (1844)

* Max Bruch
** Husľový koncert č. 1 g-mol, Op. 26 (1867)

* Piotr Iljič Čajkovskij
** Husľový koncert D-dur, Op. 35 (1878)

* Johannes Brahms
** Husľový koncert D-dur, Op. 77 (1878)

* Antonín Dvořák
** Husľový koncert a-mol, Op. 53 (1879-1880)

* Camille Saint-Saëns
** Husľový koncert č. 3 g-mol, Op. 61 (1880)

* Jean Sibelius
** Husľový koncert d-mol, Op. 47 (1903 - 1904)

### 20. storočie

* Béla Bartók
** Husľový koncert č. 1 (1908)
** Husľový koncert č. 2, Sz. 112 (1938 - 1939)

* Sergej Prokofiev
** Husľový koncert č. 1 D-dur, Op. 19 (1916 - 1917)
** Husľový koncert č. 2 g-mol, Op. 63 (1935)

* Alban Berg
** Husľový koncert

* Dmitrij Šostakovič
** Husľový koncert č. 1 a-mol, Op. 77
** Husľový koncert č. 2 cis-mol, Op. 129

* Aram Chačaturjan
** Husľový koncert d-mol

* Philip Glass
** Husľový koncert č. 1

## Ďalšie významné diela pre husle a orchester

* Max Bruch
** Škótska fantázia, Op. 46

* Camille Saint-Saëns
** Introdukcia a Rondo Capriccioso, Op. 28

* Ernest Chausson
** Poéma

* Antonín Dvořák
** Romanca f-mol, Op. 11

* Pablo Sarasate
** Fantázia *Carmen*

* Maurice Ravel
** Cigán (*Tzigane*)

## Externé odkazy
*databázy: Husľový koncert 20. storočie
Drdákovský potok

**Drdákovský potok** je potok na Strednom Považí, v západnej časti okresu Púchov. Je to pravostranný prítok Lysiek, meria 2,1 km a je tokom VI. rádu.

Pramení na severnom okraji Bielych Karpát, v podcelku Kýčerská hornatina, na severovýchodnom svahu Bartošovca (789,5 m n. m.) v nadmorskej výške približne 630 m n. m. Potok tečie prevažne smerom na sever, na hornom toku priberá pravostranný prítok z oblasti Mičovca a vstupuje do Lysianskej brázdy v Javorníkoch. Tu preteká osadou Drdákovci, kde zľava priberá prítok (1,7 km) spod Bartošovca. Napokon podteká železničnú trať č. 125, preteká osadou Strelenka, kde podteká aj štátnu cestu I/49 a priamo v tejto osade ústi v nadmorskej výške cca 428 m n. m. do potoka Lysky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Bielych Karpatoch
Kategória:Lysá pod Makytou
Univerzita Notre Dame du Lac

[náhľad|Jadro univerzitného [kampusu. V strede je sídlo vedenia univerzity, slávny Golden Dome so sochou Panny Márie na kopule, vľavo Basilica of the Sacred Heart.]]

**Univerzita Notre Dame du Lac**, v angličtine **University of Notre Dame du Lac**, často skrátene *University of Notre Dame*, je prestížna katolícka univerzita v štáte Indiana pri South Bende. Založili ju 26. novembera 1842 siedmi bratia z Kongregácie Svätého Kríža, na čele s Edwardom Sorinom.

## Názov univerzity
*Notre Dame du Lac* znamená *Panna Mária od jazera*. Časť *od jazera* je zrejme inšpirované niektorým z dvoch jazier v kampuse univerzity, ktorý v súčasnosti zaberá priestor 1 250 akrov.

## Známi absolventi univerzity
[náhľad|[Condoleezza Riceová získala na univerzite magisterský titul v odbore politických vied]]

* Bruce Babbitt, politik, guvernér Arizony
* John Bellairs, spisovateľ
* William Borders, baltimorský arcibiskup
* Abraham González, politik, guvernér štátu Chihuahua
* Alexander Haig, štátny sekretár a šéf štábu Bieleho domu
* James Patrick Kelly, spisovateľ
* William E. Miller, politik, kandidát na viceprezidenta USA
* Julius Nieuwland, kňaz a prírodovedec
* Edwin O'Connor, spisovateľ a novinár, držiteľ Pulitzerovej ceny
* Condoleezza Riceová, politička, štátna sekretárka USA a ministerka zahraničia USA
* Nicholas Sparks, populárny spisovateľ
* Jim Wetherbee, kozmonaut

## Pozri aj
* Zoznam významných absolventov University of Notre Dame''

## Iné projekty

## Externé odkazy
* Oficiálna stránka

Kategória:Univerzity v USA
Kategória:Katolícke univerzity
Kategória:Vysoké školy v Indiane
Prospect Park

**Prospect Park** môže byť:
* park v Brooklyne, New York, Spojené štáty, pozri Prospect Park (Brooklyn)
* park v Troy, New York, Spojené štáty, pozri Prospect Park (Troy, New York)
* časť mesta Minneapolis, Minnesota, Spojené štáty, pozri Prospect Park (Minneapolis)
* časť Passaic County, New Jersey, Spojené štáty, pozri Prospect Park (New Jersey)
* časť v Pensylvánii, Spojené štáty, pozri Prospect Park (Pensylvánia)
* park v Readingu, Berkshire, Anglicko, pozri Prospect Park (Reading)
* produkčná spoločnosť, pozri Prospect Park (spoločnosť)
Prospect Park (Brooklyn)

right|thumb|Jazero v Prospect Parku

**Prospect Park** je verejný park v Brooklyne, mestskej časti mesta New York v Spojených štátoch. Má rozlohu 585 akrov alebo  a nachádza sa medzi Park Slope, Kensingtonom, Windsor Terrace a Flatbush Avenue, Grand Army Plaza a Brooklynskou botanickou záhradou a sedem blokov severovýchodne od cintorína Green-Wood. Prevádzkuje ho New York City Department of Parks and Recreation.

Navrhli ho Frederick Law Olmsted a Calvert Vaux po tom, ako dokončili Central Park na Manhattane. Založený bol 19. októbra 1867. Medzi atrakcie patrí Long Meadow (dlhá lúka), 90 akrová alebo 36 hektárová lúka, ktorá sa považuje za najväčšiu lúku v americkom parku, ďalej Picnic House a hala, ktorá slúži na usporiadavanie večierkov do 175 hostí, Litchfield Villa, historický dom niekdajších majiteľov južnej časti parku, Prospect Park Zoo; veľká prírodná rezervácia, jediné jazero v Brooklyne s rozlohou 60 akrov alebo 24 hektárov, Prospect Park Bandshell, čo sa používa na otvorené letné koncerty a rôzne športové a fitnes aktivity vrátane bejzbalových ihrísk. Je tu aj súkromný cintorín Quaker v oblasti zvanej Quaker Hill.

## Iné projekty
.

## Externé odkazy
* Oficiálna stránka

Kategória:Parky v New Yorku
Kategória:Brooklyn
José Rondeau

**Jose Casimiro Rondeau Pereyra** (* 4. marec 1773, Buenos Aires – † 18. november 1844, Montevideo) bol argentínsky a uruguajský politik a vojak.

Narodil sa v Buenos Aires, ale čoskoro po jeho narodení sa rodina presťahovala do Montevidea, kde vyrastal a chodil do školy. Ako dvadsaťročný sa pripojil k ozbrojeným silám v Buenos Aires, neskôr však bol odoslaný k pluku do Montevidea. Počas britskej invázie v roku 1806 bol zajatý a odoslaný do Anglicka. Po porážke britov bol prepustený a krátky čas bojoval v napoleonských vojnách v Španielsku. Po návrate do Montevidea, v auguste 1810 sa pripojil k nezávislému vojsku a stal sa jeho vodcom. Vojenské úspechy v rôznych bitkách pre Montevideo ho predurčili, aby nahradil veliteľa ťaženia do Peru José de San Martína, ktorý sa tohoto postu vzdal zo zdravotných dôvodov.

V roku 1815 na valnom zhromaždení provincií La Plata bol zvolený za "directora supremo", no pre jeho neprítomnosť bol na jeho miesto vymenovaný Ignacio Álvarez Thomas. Po dvoch porážkach od španielskych kráľovských vojsk v Peru, v bitkách pri Venta y Media a Sipe-Sipe bol v roku 1816 zbavený velenia a vrátil sa do Buenos Aires. V roku 1819 sa stal directorom supremo, ale v nasledujúcom roku po bitke pri Cepede bol nútený na funkciu rezignovať. 

Po rezignácii odišiel do Montevidea. Tam sa snažil vyhýbať rôznym vnútorným ozbrojeným stretom. Napriek tomu viedol niekoľko výprav proti domorodcom a proti Brazílii. V roku 1828 po Dohode z Montevidea bol zvolený ako guvernér novo vytvorenej *Uruguajskej východnej republiky (Republica Oriental del Uruguay)*. Rondeau zastával túto funkciu od 22. decembra 1828 až do 17. apríla 1830, keď ho vystriedal Juan Antonio Lavalleja, ktorý získal väčšinu v mladom parlamente.

Rondeau zostal slúžiť ako generál v armáde aj keď v Uruguajskej občianskej vojne od roku 1836 medzi *Blancos* (bielymi) a *Colorados* (červenými) sa postavil na stranu posledne menovaného a vykonával funkciu ministra vojny. V roku 1844 počas obliehania Montevidea bol zabitý.

## Pozri aj
* Zoznam prezidentov Argentíny
* Zoznam prezidentov Uruguaja

## Iné projekty

## Externé odkazy
*Krátky životopis 
*Dlhší životopis  

Kategória:Prezidenti Argentíny
Kategória:Argentínski politici
Kategória:Uruguajskí politici
Kategória:Osobnosti z Buenos Aires
Meghann Shaughnessyová

**Meghann Shaughnessyová** (* 13. apríl 1979, Richmond, Virgínia, USA) je súčasná americká profesionálna tenistka. Počas svojej kariéry vyhrala 6 turnajov WTA v dvojhre a 16 turnajov vo štvorhre.

## Finálové účasti na turnajoch WTA (40)

### Dvojhra – výhry (6)

### Dvojhra – prehry (4)

### Štvorhra – výhry (16)

### Štvorhra – prehry (12)

## Externé odkazy

Kategória:Tenisti USA
Kategória:Osobnosti z Richmondu (Virgínia)
Forhend

thumb|Forehand

**Forhend** (z angl. *forehand*) je zväčša jednoručný úder v tenise, ktorý začína náprahom na pravej strane tela (u hráča, ktorý drží raketu v ľavej ruke) alebo na ľavej strane (pre hráča ľaváka). Ruka s raketou potom pokračuje smerom k letiacej loptičke, po údere ruka pokračuje na ľavú (u praváka) alebo pravú (u ľaváka) stranu tela. Forhend sa zväčša hrá, keď loptička smeruje na stranu na ktorej hráč drží raketu.Forhend je u väčšiny hráčov lepší úder ako bekhend skladá sa z náprahu úderu a dotiahnutia dôležité je postavenie nôh a natočenie ramien. 

## Pozri aj
* bekhend

Kategória:Tenis
Bekhend

right|thumb|Backhand

**Bekhend** (z ) je úder v tenise s dvoma variantmi, jednoručným a obojručným. Úder začína náprahom na ľavej strane (u praváka) alebo na pravej strane (u ľaváka). Ruka s raketou potom pokračuje smerom k letiacej loptičke, po údere ruka pokračuje na pravú (u praváka) alebo na ľavú (u praváka) stranu. Bekhend sa zväčša hrá, keď loptička smeruje na stranu opačnú tej, na ktorej hráč drží raketu.

## Pozri aj
* forhend

Kategória:Tenis
Podanie (sieťové hry)

upright|right|thumb|Podanie v tenise

**Podanie** alebo **servis** alebo **serv** je v sieťových hrách (bedminton, volejbal, tenis, stolný tenis, nohejbal a squash) uvedenie lopty do hry, spôsobom predpísaným pravidlami.

## Pozri aj
* podanie (tenis)
* podanie (stolný tenis)
* podanie (bedminton)
* podanie (volejbal)
* podanie (nohejbal)
* podanie (squash)

Kategória:Športová terminológia
Podanie

**Podanie** môže byť:
*všeobecne: zmena polohy predmetu pomocou pohybu (ľudskej) ruky alebo zmena polohy samotnej ruky tak, aby sa spojila s inou rukou
*v práve: písomné alebo ústne predloženie akéhokoľvek prejavu (oznámenia, návrhu, žiadosti, opravného prostriedku) úradu, aby bol predmetom úradného konania, pozri podanie (právo)
*v sieťových hrách: uvedenie lopty do hry, pozri podanie (sieťové hry)
*v medicíne: spôsob aplikovania lieku
*v umení: spôsob stvárnenia
*výsledok tradovania, zachovanie tradíciou (teda bez písomného záznamu)
Volej (tenis)

right|thumb|Tim Henman pri hraní voleja

**Volej** v tenise je úder, pri ktorom hráč udrie loptičku ešte predtým, než dopadne na zem. Zvykne sa hrať, keď loptička smeruje priamo na telo hráča, alebo keď hráč stojí v kurte a bod, kde by loptička dopadla, je za ním.

Základným cieľom voleja je ísť do ofenzívy a skrátiť súperovi čas na reagovanie, pretože súper má omnoho menej času odohrať loptu zahranú z voleja ako klasicky z odrazu zo zeme. Ďalšou výhodou je eliminácia možnosti zlého odrazu z nerovného povrchu na trávnatých povrchoch. Okrem toho prítomnosť pri sieti zabezpečuje väčšie možnosti uhla na zahratie loptičky na súperov kurt. Hráč ale musí mať rýchle reflexy, čo si vyžaduje dobrú koordináciu ruky a oka. Hráč musí byť tiež pripravený reagovať na protiúdery od súpera.

Kategória:Tenis
Volej

**Volej** môže byť:
*odrazenie letiacej lopty v niektorých kolektívnych hrách, obyčajne okamžitá strela po prihrávke alebo po získaní lopty, puku a pod., pozri volej (tenis), volej (stolný tenis), volej (volejbal), volej (hokej), volej (futbal)
*prenesene: okamžitá odpoveď na repliku partnera v diskusii
Meilen Tuová

**Meilen Tuová** (* 17. január 1978, Tarzana, Kalifornia, USA) je bývalá americká profesionálna tenistka. Počas svojej kariéry vyhrala 1 turnaj WTA v dvojhre a 4 turnaje vo štvorhre.

## Finálové účasti na turnajoch WTA (11)

### Dvojhra - výhry (1)

### Štvorhra - výhry (4)

### Štvorhra - prehry (6)

## Iné projekty

## Externé odkazy

Kategória:Tenisti USA
Kategória:Osobnosti z Kalifornie
Kategória:Osobnosti USA čínskeho pôvodu
Inverness Caledonian Thistle FC

**Inverness Caledonian Thistle Football Club**  je škótske futbalové družstvo so sídlom v meste Inverness. Hrajú v nižšia škótskej lige - Scottish Championship. Ich trénerom je John Robertson.

Klub bol založený v roku 1994 ako Caledonian Thistle FC po spojení klubov Caledonian FC a Inverness Thistle FC. V sezóne 1996-97 sa im podarilo postúpiť po troch rokoch do škótskej tretej ligy. Tam klub odohral 2 sezóny a v sezóne 1998-99 získali 2. miesto, čo znamenalo postup druhej najvyššej súťaže.

Ako najúspešnejšia je považovaná pre klub sezóna 2003-04, keď vyhrali First Divison (druhú najvyššiu škótsku súťaž).

## Manažéri klubu v histórii
*  Sergej Baltacha (1994-1995) 
*  Steve Paterson (1995-2002) 
*  John Robertson (2002-2004) 
*  Craig Brewster (2004-2006) 
*  Charlie Christie (2006-súčasnosť)

## Externé odkazy
* Oficiálna webstránka 

Kategória:Škótske futbalové kluby
HMS Hood

**HMS Hood** môže byť:

* 91 delová radová loď, pozri HMS Hood (1859)
* bojová loď, pozri HMS Hood (1891)
* bojový krížnik, pozri HMS Hood (1918), HMS Hood (51)
Friedrich List

**Friedrich List** (* 6. august 1789, Reutlingen, Nemecko- † 30. november 1846, Kufstein) bol nemecký ekonóm, ktorý rozvinul a vyzdvihoval tzv. národný systém.

Bol ovplyvnený Adamom Müllerom, Alexandrom Hamiltonom a americkou školou. Bojoval za colné zjednotenie a výchovné clá, čo malo pre vtedajšie Nemecko veľký význam.

Kategória:Nemeckí ekonómovia
Kategória:Priekopníci železnice
Kategória:Osobnosti na nemeckých poštových známkach
Kategória:Obete samovrážd
K3b

**K3b** (*KDE Burn, Baby, Burn!*) je slobodný softvér na napaľovanie diskov CD a DVD pre operačný systém GNU/Linux a ďalšie Unix-like operačné systémy s KDE. Ako je zvykom pre väčšinu KDE aplikácií, K3b je napísané v C++ a používa knižnicu Qt.

Sprostredkúva grafické užívateľské rozhranie aj pre jednoduché funkcie, ako je napr. vytvorenie hudobného CD z množiny audio súborov alebo kopírovanie CD/DVD, ale aj pre komplexnejšie úlohy, ako je napr. vytvorenie eMoviX CD/DVD. Môže aj priamo kopírovať z média na médium. Má veľa preddefinovaných parametrov, ktoré si môžu pokročilejší používatelia meniť. V súčasnosti je napaľovanie v K3B vykonávané command line nástrojmi cdrecord, cdrdao a growisofs. Od verzie 1.0 má K3b v sebe zabudovaný  DVD ripper. 

K3b bolo na LinuxQuestions zvolené multimediálnym nástrojom roka 2006 
.

## Referencie


## Externé odkazy
* K3b website 
* The K3b Handbook 
* The K3b Handbook (pdf) 
* Tutorial to burn a multisession cd in linux using K3b 

Kategória:KDE
Kategória:Slobodný softvér
Skyscrapercity

**SkyscraperCity** je celosvetové internetové diskusné fórum zamerané hlavne na stavby, mrakodrapy a urbanizmus. Fórum funguje v systéme vBulletin. Zaregistrovaných je už viac ako 453 000 používateľov a fórum obsahuje vyše 620 000 tém. Na stránke sa organizuje pravidelná týždenná fotografická súťaž, uskutočňujú sa rôzne hlasovania a vypracovaný je taktiež zoznam najlepšie hodnotených panorám. Hlavným administrátorom stránky je Holanďan Jan Klerks, ktorý ju aj založil.

## Zaujímavosti
* Stránka má viac ako 85 000 unikátnych denných návštevníkov. 
* Každý deň je použitých 65 gigabajtov dát. http://www.skyscrapercity.com/showthread.php?p=13198508#post13198508
* Najviac používateľov je z USA, nasledovaní sú Nemcami a Poliakmi. http://www.big-boards.com/board/361/
* Fórum skyscrapercity.com vzniklo symbolicky 11. septembra 2002 zlúčením predchádzajúcich stránok využívajúcich vBulletin. Išlo o Holland Forums, Euroscrapers a OZscrapers. 
* Počet príspevkov prudko narastá, za posledný rok sa zdvojnásobil a rýchlym tempom sa približuje k magickej hranici 40 miliónov.
* Každý deň je záhlavie stránky iné a obsahuje fotografiu vybraného mesta z akejkoľvek časti sveta. Dňa 12.4.2007 sa dočkalo aj Slovensko a celý svet mohol vidieť fotografiu Bratislavy.

## Štruktúra fóra
* **World Development News Forums** (sekcia venujúca sa projektom na celom svete)
* **World Forums** (časť zaoberajúca sa diskusiou o existujúcich budovách, urbanizme, infraštruktúre a doprave)
* **Photo Forums** (sekcia venovaná fotografiám budov, miest a iných stavieb)
* **Continental Forums** (rozdelené je na nasledovné regionálne oblasti: Severná Amerika, Austrália a Nový Zéland, Ázia, Filipíny, Stredný východ a Afrika, Spojené Arabské Emiráty. Tieto fóra sú potom ďalej členené pre jednotlivé krajiny alebo ich zoskupenia)
* **Latin American Forums** (Latinská Amerika, Brazília, Mexiko)
* **European Forums** (Euroscrapers – prakticky všetky krajiny Európy, ktoré nemajú vlastné fóra vyššej hierarchickej kategórie, Spojené Kráľovstvo a Írsko, Francúzsko, Holandsko, Poľsko a napokon Španielsko)
* **Club Forums** (rôzne zaujímavé články, priestor prezentáciu vlastnej 3D tvorby alebo výtvorov v hre SimCity a ďalšie)

## Slovensko na SkyscraperCity
Svoje zastúpenie na SkyscraperCity má aj Slovensko. Spolu s ostatnými Európskymi štátmi sme zaradení do kategórie Európske fóra (European Forums), v rámci nej do Euroscrapes a v tejto zložke máme od apríla 2008 vytvorenú vlastnú sekciu Slovensko (Slovakia). V nej sú vytvorené štyri podfóra „Your Cities“, v ktorom sa nachádzajú v prevažnej miere fotografie miest a krajiny, „Projects and Construction Updates“, kde sa debatuje o jednotlivých stavebných projektoch regiónu,„Infrastructure“ v ktorom sa diskutuje o infraštruktúre krajiny,„Bratislava“ kde sa debatuje o stavebných projektoch v Bratislave. V hlavnom fóre našej sekcie je vyčlenený priestor pre ďalšiu diskusiu vzťahujúcu sa k stavebníctvu a architektúre.

## Externé odkazy
* Skyscrapercity.com - hlavná stránka
* Skyscrapercity.com - Slovakia

Kategória:Mrakodrapy
Kategória:Webové stránky
Amenemhet I.

thumb|Amenemhetova pyramída v el-Lište
**Amenemhet I.** bol prvým vládcom 12. dynastie. Vládol v rokoch 1991-1962 pred Kr. Amenemhet nepochádzal z vládnuceho rodu, z tohoto dôvodu podnikol kroky, ktorými by legitimizoval svoju vládu, vrátane písomných dokumentov (Nefertejovo proroctvo, Rady Amenemhatove) a návratu k výstavbe pyramídových komplexov v štýle 6. dynastie. Amenemhet tiež presunul hlavné mesto z Téb do Itjawy a bol pochovaný v el-Lište.

Jeho syn Senvosret I. nasledoval otcov príklad a dal si tiež vystavať pyramídu v el-Lište, hoci už jeho syn, Amenemhet II., nepokračoval v zavedenej tradícii. Senvosretova pyramída je presnejším napodobením pyramíd 6. dynastie ako pyramída Amenemheta I. Predpokladá sa, že Amenemhet I. a Senvosret I. vládli spolu aspoň 10 rokov, pričom Amenemhet I. oslávil svoj výročný sviatok Sed jeden rok po začiatku ich spoluvlády.

## Iné projekty

Kategória:12. dynastia Egypta
Kategória:Faraóni
Kôstkovica

right|thumb|Kôstkovice

**Kôstkovica** alebo **drupa** (lat. *drupa*) je jedno- alebo viacplodolistový dužinatý plod, ktorý má vonkajšie oplodie blanisté (exokarp), stredné oplodie mäsité (mezokarp) a vnútorné oplodie kamenné (endokarp) – tzv. kôstku, v ktorej je obyčajne jedno semeno. Kôstka môže byť hladká (čerešňa vtáčia, čerešňa mahalebková), drsná (slivka obyčajná), vráskovitá (broskyňa obyčajná) alebo dvojpuzdrová (drieň obyčajný).

## Externé odkazy
* Terminologický slovník biológie rastlín
* Kôstkovice - www.sedi-fruits.at 

Kategória:Plod
Kategória:Kôstkovice
Kategória:Ovocie
Kilmarnock FC

**Kilmarnock Football Club** je škótske futbalové družstvo so sídlom v meste Kilmarnock. Hrajú v najvyššej škótskej lige - Scottish Premier League.

Kilmarnock získal titul jediný raz v roku 1965.

Kategória:Škótske futbalové kluby
Riazaň

**Riazaň** (; do roku 1778 - Perejaslavľ-Riazanskij) je hlavné mesto Riazanskej oblasti v Rusku v Centrálnom federálnom okruhu. Žije tu 521 560 obyvateľov.

## Poloha a prírodné pomery
Mesto sa nachádza na pravom brehu rieky Oka, pri na mieste, kde do nej vteká Trubež. Je vzdialené asi 165 km od Moskvy. Mesto leží na Východoeurópskej platforme v oblasti Ocko-donskej nížiny. Má mierne kontinentálne podnebie.

## História
Staraja Riazaň, nachádzajúca sa asi 50 km na juhovýchod od dnešnej Riazane bolo jedno z najväčších staroruských miest, centrum Riazaňského kniežatstva. Prvé písomné zmienky o dnešnej Riazani pochádzajú z roku 1300, no existujú indície, že mesto bolo založené už skôr okolo roku 1095. Do roku 1778 bolo mesto známe ako Perejaslavľ-Riazanskij.

V roku 1913 bola v meste postavená elektráreň. Počas občianskej vojny mesto ovládli koncom októbra 1917 vojská Červenej armády.

Mesto bolo počas 2. svetovej vojny vystavené náletom Luftwaffe. V priebehu jesene 1941 uskutočnilo nemecké letectvo 18 náletov na mesto. Vojensky dôležitý priemysel však bol z mesta presunutý na Ural a Sibír. Mesto bolo dôležitým tylovým centrom sovietskych vojsk.

Po vojne sa v meste rozvíjal ťažký, chemický aj elektrotechnický priemysel.

## Doprava
Mesto je významnou železničnou križovatkou, riečnym prístavom i križovatkou dôležitých cestných komunikácií. Mestskú hromadnú dopravu zaisťujú električky, autobusy, trolejbusy, maršrutky aj vlaková linka. Blízko mesta sa nachádzajú letiská Diagilevo a Turlatovo.

## Iné projekty

## Externé odkazy
* Oficiálna stránka 

Kategória:Mestá v Rusku
Kategória:Geografia Riazanskej oblasti
Kaplnka svätého Michala (Nitra)

náhľad|Kaplnka sv. Michala Archanjela
**Kostolík svätého Michala v Nitre** (kaplnka) je malá sakrálna baroková stavba z roku 1739, ktorú dal postaviť vtedajší mestský richtár Lukáš Brezovič z vďaky za ukončenie morovej epidémie.

## História
Kostolík bol pravdepodobne postavený na mieste staršieho románskeho kostolíka sv. Michala z 12. storočia, okolo ktorého bolo rozsiahle stredoveké pohrebisko. Archeológovia tu odkryli desiatky hrobov. Bol to radový ale aj etážový cintorín. V týchto miestach na tzv. „Andrášku“ stál aj niekdajší starý františkánsky kláštor s kostolom, postavený údajne v roku 1230.

## Architektúra
Kostolík je malá cirkevná stavba s lunetovou klenbou a novším zariadením. V strede strešného štítu sa nachádza výklenok so sochou sv. Michala archanjela. Sieňový priestor vo vnútri je ukončený polkruhovým uzáverom. Po obvode kostola sú umiestnené reliéfy krížovej cesty od nitrianskeho sochára a kovotepca Jozefa Meszároša.

Budova je označená bronzovou tabuľou so stručným popisom kultúrnej pamiatky.
 
## Iné projekty
 

## Externé odkazy
* 3D vizualizácia kostolíka 

Kategória:Kaplnky na Slovensku
Kategória:Stavby v Nitre
Kategória:Architektúra z 1739
Kategória:Barokové stavby na Slovensku
Georges Bizet

**Georges Bizet** (* 25. október 1838, Paríž, Francúzsko – † 3. jún 1875, Bougival) bol francúzsky hudobný skladateľ, ktorý sa preslávil najmä svojou operou *[[Carmen (opera)|Carmen]]*.

## Životopis
Bizet bol žiakom Halévyho, skladateľa, ktorý sa preslávil operou *Židovka*. Nedožil sa vysokého veku. Bol statnej postavy s hustými kučeravými vlasmi, tmavými fúzmi a bradou, no profesorský cviker na očiach ho robil starším, než v skutočnosti bol.

Bizet miloval exotiku. Vo všetkých svojich operách vychádzal z cudzokrajného prostredia – indického, cejlónskeho, španielskeho – a usiloval sa ho aj hudobne vyjadriť, čím predznamenal príchod hudobného impresionizmu. Napriek tomu, že jeho dramatické diela nezožali úspech, Bizet mal mimoriadny talent najmä v oblasti hudobnej inštrumentácie.
 
Ako autor opier mal zmysel aj pre bezprostrednosť hudby a jej dramatickú účinnosť. Najlepšie to dokázal v opere *[[Carmen (opera)|Carmen]]*. Niektorí hudobní teoretici pokladajú toto dielo za východisko verizmu. Medzi najznámejšie časti opery patrí pieseň Carmen o láske – *habanera*. Prvé uvedenie Carmen v Paríži v roku 1875 prepadlo, lebo publikum sa nedokázalo vyrovnať s originalitou jej zvukových prostriedkov a s tragickým vyústením deja. Štvrť roka po neúspešnej premiére Bizet zomiera.

Až po ôsmich rokoch sa dielo ujalo v cudzine. O jej popularitách svedčia nespočetné filmové spracovania i celovečerný balet. Občas sa vďaka Carmen hrajú aj niektoré iné Bizetove opery: *Lovci perál*, *Džamilé* či *Kráska z Perthu*. Populárne sú i suity z hudby k hre *Arlesanka*. Dosiahnuť úspech v iných druhoch hudby sa Bizet ani nepokúšal.

## Iné projekty

## Externé odkazy
* Biografia  
* Georges Bizet 

Kategória:Francúzski hudobní skladatelia
Kategória:Operní skladatelia
Kategória:Skladatelia romantizmu
Kategória:Osobnosti na francúzskych poštových známkach
Kategória:Osobnosti na rakúskych poštových známkach
Kategória:Osobnosti pochované na Père-Lachaise
Kategória:Osobnosti z Paríža
Kategória:Víťazi Prix de Rome
Talgo

right|thumb|Talgo 350/AVE S-102
thumb|Talgo 250/S-130 
thumb|Súprava Talgo 200 ako EuroNight 11273 "Salvador-Dalí" Milano Centrale - Barcelona-Sants v žst. Milano Centrale 

**Talgo** je rad vlakových súprav s pasívnym naklápaním vyrábaných španielskou spoločnosťou Talgo S.A. . Väčšina z nich je schopná jazdy len so samostatným rušňom (Talgo 1 - 7), ale najnovšie typy (Talgo XXI, Talgo 250/S-130, Talgo 350/AVE S-102) sú už s nimi vyrábané. Niektoré typy majú meniteľný rozchod náprav.

Vlaky premávajú najmä v Španielsku, ale aj v Nemecku, Kazachstane, Fínsku, USA a Kanade. Zo Španielska zachádzajú do Portugalska, Francúzska, Talianska a Švajčiarska.

Prevádzková rýchlosť ťahaných súprav je 200 - /h, súpravy s rušňami dosahujú rýchlosť až do /h.

## Pozri aj
* RENFE
* AVE
* Pendolino
* InterCityExpress
* Šinkansen
* TGV

## Iné projekty
 

## Externé odkazy
* Talgo 
* Popis na modellbahnarchiv.de 
* Vyčerpávajúce popisy niektorých vozidiel Talgo  (francúzsky, španielsky, čiastočne anglicky)
* Tren de Alta Velocidad  (španielsky)

## Obrázky

Obrázok:Talgo 350.jpg|Talgo 350/AVE S-102
Obrázok:Renfe clase 130.JPG|Talgo 250/S-130
Obrázok:Imagen-Renfe clase 355.JPG|Talgo XXI/Talgo BT/S-355
Obrázok:Talgo_III_irun_1.jpg|Talgo III s rušňom r. 352 RENFE
Obrázok:Talgo_III_irun_2.jpg|Tesné spojenie
Obrázok:Talgo_III_irun_3.jpg|Zadné čelo so samočinným spriahadlom Scharfenberg
Obrázok:Talgo pendular portbou 1.jpg|Talgo Pendular v Portbou (Španielsky hraničný prechod do Francúzska pri stredomorskom pobreží)
Obrázok:Talgo pendular portbou 2.jpg|Talgo Pendular míňa Talgo III RD tamtiež
Obrázok:EN11273MilanoCLE.jpg|Súprava Talgo 200 ako EuroNight 11273 "Salvador-Dalí" Milano Centrale - Barcelona-Sants v žst. Milano Centrale
Obrázok:T alt TGNA rfn.jpg|Súprava Talgo ako Altaria v žst. Tarragona
Obrázok:Est_tlg533_Reus.jpg|Talgo III v žst. Reus 


## Zdroj

 

Kategória:Vysokorýchlostné vlaky
Kategória:Železnica v Španielsku
Kategória:Železnica vo Francúzsku
Kategória:Železnica v Portugalsku
Kategória:Železnica v Taliansku
Kategória:Železnica v Nemecku
Kategória:Železnica v USA
Kategória:Železnica v Kazachstane
Vojenská politická akadémia Klementa Gottwalda

**Vojenská politická akadémia Klementa Gottwalda** môže byť:
*škola v Prahe v rokoch 1952 – 1969, pozri Vojenská politická akadémia Klementa Gottwalda (Praha)
*škola v Bratislave v rokoch 1972 – 1989, pozri Vojenská politická akadémia Klementa Gottwalda (Bratislava)
Motherwell FC

**Motherwell Football Club** je škótske futbalové družstvo so sídlom v meste Motherwell. Hrajú v najvyššej škótskej lige - Scottish Premier League.

Klub bol založený 17. mája 1886, keď sa zlúčili 2 amatérske kluby Motherwell - Glencairn F.C. a Alpha F.C. Klubu sa darilo počas 20. a 30. rokov, keď sa viackrát dostal do finále Škótskeho pohára a v sezóne 1931-32 vyhrali najvyššiu súťaž.

Kapitánom družstva bol stredopoliar Phil O’Donnell. O’Donnell bol najdrahším hráčom mužstva, v roku 1994 ho angažoval Celtic za 1 750 000 GBP. Neskôr sa vrátil do klubu. 29. decembra 2007 počas zápasu s Dundee United mal kolaps a neskôr zomrel.

V klube v minulosti hral aj Slovák Maroš Klimpl.

## Motherwell FC v európskych súťažiach

## Externé odkazy
* Motherwell F.C. oficiálna webstránka

Kategória:Škótske futbalové kluby
Servis

**Servis** môže byť:
*zákaznícky servis (= služba zákazníkom; stála služba podniku zákazníkovi spočívajúca v (spravidla bezplatnej) oprave, údržbe, aktualizácii a podobne výrobkov daného podniku alebo rôzne spriaznených podnikov, prípadne dielňa či priestory, kde sa táto služba vykonáva)
*autoservis
*v športe: podanie, pozri podanie (sieťové hry)
*jedálna súprava (ucelený súbor tanierov, mís, pohárov a podobného náčinia na podávanie jedál)
* obsluha hostí spravidla v gastronomickom podniku, pozri obsluha
*zriedkavo: služba
University of Notre Dame

***University of Notre Dame*** môže byť:

* súkromá katolícka univerzita v Západnej Austrálii, pozri University of Notre Dame Australia
* súkromá katolícka jezuitská univerzita v Indiane, pozri Univerzita Notre Dame du Lac
* súkromá katolícka univerzita v Kalifornii, pozri Notre Dame de Namur University
Gabčovský potok

**Gabčovský potok** je potok na Strednom Považí, na území okresu Púchov. Je to ľavostranný prítok Bielej vody, meria 4,5 km a je tokom IV. rádu.

Pramení v Javorníkoch, v podcelku Vysoké Javorníky, v časti Lazianska vrchovina, na severnom svahu vrchu Štrbák (869,9 m n. m.) v nadmorskej výške približne 725 m n. m. Od prameňa tečie sprvu na krátkom úseku na severozápad, obteká vrch Gabčovec (660,5 m n. m.) na ľavom brehu, pričom sa oblúkom stáča a pokračuje po hranici CHKO Kysuce viac-menej západojuhozápadným smerom. Ďalej priberá ľavostranný prítok zo západného svahu Štrbáka, potom v osade Potok postupne tri ľavostranné prítoky spod kóty 812,6 m i tri pravostranné prítoky spod kóty 680,7 m. Za osadou nasledujú dva pravostranné prítoky prameniace severozápadne a jeden prameniaci západne od kóty 790,4 m. Napokon pokračuje západným smerom, preteká intravilánom obce Lazy pod Makytou, kde sa v nadmorskej výške cca 395 m n. m. vlieva do Bielej vody.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Javorníkoch
Kategória:Lazy pod Makytou
Golden Gate Bridge

**Golden Gate Bridge** (doslova: „most Zlatej brány“; iné názvy: **Most** (**cez**) **Golden Gate**, **Most cez Zlatú bránu**, **most Zlatá brána**, **Most cez Goldengatskú zátoku**) je visutý most, ktorý preklenuje kalifornskú úžinu Golden Gate (čo je úžina medzi zálivom San Francisco Bay s Tichým oceánom) a spája mesto San Francisco na južnej strane s mestom Sausalito (v Marin County) na severnej strane tejto úžiny. 

## História stavby
O jeho stavbe sa rozhodlo v roku 1930, stavba sa začala 5. januára 1933, otvorený bol o 4 roky neskôr - 27. mája 1937 pre peších a o deň neskôr pre automobily. Do roku 1964 to bol najdlhší visutý most na svete. Je to najznámejšia turistická atrakcia v San Franciscu. Je ľahko rozpoznateľný podľa svojej oranžovej farby a architektúry dvoch veží. Podľa rebríčka Americkej spoločnosti stavebných inžinierov ide o jeden zo siedmich divov moderného sveta.

## Panoráma

## Referencie

## Literatúra
* JASO, Miroslav: Obdivuhodný Golden Gate : Most, ktorý sa vraj nedal postaviť. In: *Historická revue*, roč. XXXII, 2021, č. 1, s. 54  61.

## Iné projekty

## Externé odkazy
* Oficiálna stránka

Kategória:Cestné mosty v USA
Kategória:Visuté mosty
Kategória:Oceľové mosty
Kategória:Stavby v San Franciscu
Kategória:National Register of Historic Places
Tisovský potok

**Tisovský potok** je potok na Strednom Považí, v severnej časti okresu Púchov. Je to pravostranný prítok Bielej vody, má dĺžku 5,3 km a je tokom IV. rádu.

Pramení v Javorníkoch, v podcelku Vysoké Javorníky, v časti Lazianska vrchovina, na južnom svahu Makyty () v nadmorskej výške približne 785 m n. m., v blízkosti česko-slovenskej štátnej hranice. 

Od prameňa tečie najprv na krátkom úseku na východ, potom na severovýchod, pričom zľava priberá dva prítoky z juhovýchodných svahov Makyty a znovu sa stáča na východ. Z ľavej strany ďalej priberá prítok zo severovýchodného svahu Makyty, stáča sa a pokračuje už výhradne juhovýchodným smerom. Sprava potom priberá prítok od osady Makytka, ďalší zo severného svahu Javorového (731,6 m n. m.) a zľava významný prítok (2 km) prameniaci východne od kóty 858,2 m. Následne preteká osadou Tisové (podľa ktorej je potok pomenovaný) a z pravej strany priberá prítok z juhovýchodného svahu Javorového. Napokon ešte tečie cez osadu Panština a v susednej osade Krivé ústi v nadmorskej výške cca 408 m n. m. do Bielej vody.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Javorníkoch
Kategória:Lazy pod Makytou
Baluchovský potok

**Baluchovský potok** je potok na Strednom Považí, v severnej časti okresu Púchov. Je to pravostranný prítok Bielej vody, meria 3,2 km a je tokom IV. rádu.

Pramení v Javorníkoch, v podcelku Vysoké Javorníky, v časti Lazianska vrchovina, na severovýchodnom svahu vrchu Paseky (710,2 m n. m.) v nadmorskej výške približne 585 m n. m. Od prameňa tečie najprv na krátkom úseku na severovýchod, potom sa prudko stáča a ďalej už pokračuje juhovýchodným smerom. Na hornom toku nepriberá prítoky, na dolnom toku tečie po hranici CHKO Kysuce. Pri samote Blahovci priberá pravostranný prítok z juhovýchodného svahu Pasiek, z tej istej strany tiež prítok z oblasti Dubkovskej jamy a zľava prítok prameniaci východne od osady Javorové. Nasledujú pravostranné prítoky, najprv prítok ústiaci pri osade Baluchovci a posledný prítok stekajúci od osady Olšová. Napokon tečie k ústiu na východ cez intravilán obce Lazy pod Makytou, kde ústi v nadmorskej výške cca 389,5 m n. m. do Bielej vody.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Púchov
Kategória:Lazy pod Makytou
Univerzitná nemocnica Louisa Pasteura Košice

**Univerzitná nemocnica Louisa Pasteura** (do 30. júna 2010 **Fakultná nemocnica Louisa Pasteura**) je nemocnica v Košiciach zaradená do koncovej siete zdravotníckych zariadení, ktorá vznikla zlúčením dvoch pôvodne samostatných fakultných nemocníc. Poskytuje zdravotnú starostlivosť pre pacientov Košického kraja a v špecifických odboroch pre celý východoslovenský región. 

Nemocnica je s počtom lôžok 1356 druhou najväčšou slovenskou nemocnicou. S výškou 83 metrov je najvyššou nemocnicou na Slovensku, najvyššou budovou v Košiciach, 37. najvyššou nemocnicou na svete a 7. najvyššou nemocnicou v Európe. Súčasťou jej dvoch areálov je 46 klinických pracovísk, ktoré zahŕňajú 25 kliník, 11 oddelení, 9 špecializovaných centier a 3 ústavy. Nemocnica zamestnáva 3530 zamestnancov.

V súčasnosti sa člení na dve pracoviská:
* pracovisko Rastislavova 43, pred zlúčením Fakultná nemocnica s poliklinikou Louisa Pasteura Košice, nazýva sa tiež *Stará nemocnica*
* pracovisko Trieda SNP 1, pred zlúčením Fakultná nemocnica s poliklinikou, nazýva sa tiež *Nová nemocnica*

## História
Predchodkyňou fakultnej nemocnice bola štátna nemocnica v Košiciach so 600 posteľami, otvorená 24. júna 1924.

Budovu pracoviska na Triede SNP 1 (ľudovo nazývaná *Nová nemocnica*) naprojektoval v roku 1966 tím architektov v zložení Otakar Steinbach, Vlasta Grguričová, Eman Hanzlík a Pavel Procházka. Výstavbu v rokoch 1966 až 1984 zabezpečoval národný podnik Hutné stavby Košice. 21. decembra 1973 bola otvorená poliklinika Fakultnej nemocnice, koncom roka 1979 otvorili tzv. "podnož" celého komplexu, teda spojovacie chodby, centrálny príjem a takisto aj psychiatrická klinika a detská nemocnica. V januári 1981 bola otvorená hlavná časť celého areálu - lôžková časť sídliaca v dominantnom devätnásťposchodovom monobloku. Časť Lekárskej fakulty UPJŠ a niekoľkých budov v tzv. "podnoži" sa podarilo dokončiť až v roku 1984. 

Dve budovy patriace po takzvanej podnože sa nepodarilo dokončiť a chátrali až do roku 2007, keď boli asanované. Na ich mieste vyrástla moderná budova Východoslovenského ústavu srdcových a cievnych chorôb.

## Galéria

Fakultná nemocnica - panoramio.jpg|Pohľad z ďiaľky
Lekárska fakulta UPJŠ Košice.jpg|Budova Lekárskej fakulty a polikliniky
Slovakia Kosice 7.jpg|Lekárska fakulta UPJŠ


## Referencie

## Pozri aj
* Zoznam nemocníc v Košiciach
* Východoslovenský ústav srdcových a cievnych chorôb

## Iné projekty

## Externé odkazy
*Oficiálna stránka UNLP Košice 

Kategória:Stavby v Košiciach
Kategória:Nemocnice v Košiciach
Kategória:Nemocnice na Slovensku
Kategória:Fakultné nemocnice na Slovensku
Kategória:Výškové budovy na Slovensku
Duat

**Duat** či **Tuat** (, označovaný aj ako **Akert, Amenthes** alebo **Neter-khertet**) je v egyptskej mytológii podsvetie, ktorým putoval slnečný boh Ra zo západu na východ počas noci a kde bojoval s hadom Apopom predstavujúcim chaos. Bol aj miestom, kam sa po smrti odoberali duše zosnulých. Štruktúra Duatu a nebezpečenstvá, ktorým v ňom museli čeliť duše mŕtvych, sú podrobne opisované v písomných dokumentoch ako napríklad v Knihe brán alebo knihe Amduat. Najznámejší obraz z podsvetia je tzv. váženie duší, pri ktorom boli mŕtvi súdení Anubisom za použitia pštrosieho pera Šu predstavujúceho bohyňu pravdy a spravodlivosti Maat. Duše, ktorých srdcia obťažkané hriechmi pero prevážili, zjedla požieračka Amemait. 





Kategória:Staroegyptská mytológia
Slíž severný

**Slíž severný** (iné názvy: **slíž obyčajný**, staršie: **slíž**, ľudovo: **čík**; lat. *Barbatula barbatula* alebo *Noemacheilus barbatulus*) je sladkovodná ryba z čeľade slížovité.

## Charakteristika
Dĺžka . Telo má pokryté hrubou vrstvou slizu, štyri fúzy vpredu a dva v kútikoch úst. Sivohnedé sfarbenie s tmavším mramorovaním.

## Výskyt
Vyskytuje sa v menších tečúcich čistých vodách so štrkovitým alebo skalnatým podložím.

## Zaujímavosti
Na fúzoch sú sústredené hmatové nervové zakončenia. Fúzy sú dôležitým pomocníkom pri vyhľadávaní potravy pod kameňmi, kde sa táto ryba s obľubou zdržiava.

## Referencie

## Iné projekty

Kategória:Slížovité
Kategória:Mihule a ryby na Slovensku
Kategória:Najmenej ohrozené druhy
Brooklyn Bridge

thumb|Brooklynský most
thumb|Most v roku 2022 po rekonštrukcii

**Brooklyn Bridge** alebo po slovensky **Brooklynský most** (angl. pôvodne *New York and Brooklyn Bridge*) je jeden z najstarších visutých mostov v Spojených štátoch. Bol dokončený v roku 1883.

Má dĺžku  a vedie ponad rieku East River (východná rieka) a spája dve časti mesta New York, Manhattan a Brooklyn. 

V dobe jeho otvorenia to bol najväčší zavesený most na svete a prvý zavesený most na oceľových lanách. Od svojho otvorenia sa stal symbolom panorámy New Yorku.

Od roku 1964 patrí medzi národné historické pamiatky.
Dokáže vydržať zemetrasenie o sile 7.5 Richterovej stupnice.

## Iné projekty

Kategória:Mosty v New Yorku
Kategória:Oceľové mosty
Kategória:Visuté mosty
Kategória:Pamiatky v USA
Kategória:National Register of Historic Places
Mladoňovský potok

**Mladoňovský potok** je potok na Strednom Považí, v severnej časti okresu Púchov. Je to ľavostranný prítok Bielej vody, meria 4,1 km a je tokom IV. rádu. Niekedy sa označuje aj ako **Mladoňov**.

Pramení v Javorníkoch, v podcelku Vysoké Javorníky, v časti Javornícka hornatina, na juhovýchodnom svahu Ráztoky () v nadmorskej výške cca  Na hornom toku tečie severojužným smerom cez osadu Ráztoka, kde zľava priberá krátky prítok prameniaci západne od kóty 842,4 m, ďalej opäť zľava krátky prítok z oblasti Na Vŕšku a z tej istej strany tiež prítok () z juhozápadného svahu Bučovca (). Následne sa stáča juhojuhozápadným smerom, zľava priberá prítok zo západného svahu vrchu Na Širokom (), sprava prítok z Podlazia () a preteká osadou Mladoňov. Tu priberá svoj najdlhší prítok z ľavej strany (2,2 km) zo severozápadného svahu Raganky () a na dolnom toku sa stáča viac-menej západným smerom. Zľava ešte priberá dva prítoky spod kóty 680,7 m a pri osade Rieka (severne od obce Lazy pod Makytou) ústi v nadmorskej výške približne  do Bielej vody.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Javorníkoch
Kategória:Lazy pod Makytou
Dešnianka

**Dešnianka** (po česky *Dešňanka*) je potok na pomedzí Česka a Slovenska, na území Slovenska preteká severozápadnou časťou okresu Púchov. Je to pravostranný prítok Beňadína, meria , z toho  je štátnou hranicou a len  je na území Slovenska, je tokom V. rádu.

Pramení na českej strane Javorníkov na juhovýchodnom svahu Surového vrchu v nadmorskej výške približne  n. m., severovýchodne od obce Francova Lhota pri osade Bechov v okrese Vsetín. Od prameňa tečie najprv juhovýchodným smerom, sprava priberá od osady Rutov a stáča sa na východoseverovýchod. Následne priberá dlhší ľavostranný prítok () z južného svahu Chmelinca () a až k sútoku s ďalším ľavostranným prítokom, spod Planej hory (), vytvára štátnu hranicu. Ďalej už tečie na území Slovenska smerom na východ a severne od osady Dešná ústi v nadmorskej výške cca  n. m. do Beňadína.

## Referencie

Kategória:Potoky na Slovensku
Kategória:Potoky v Česku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Púchov
Kategória:Francova Lhota
Kategória:Lysá pod Makytou
Kozinovec

**Kozinovec** je potok na Strednom Považí, v západnej časti okresu Púchov. Je to pravostranný prítok Lysiek, meria 2,2 km a je tokom VI. rádu.

Pramení na severnom okraji Bielych Karpát, v podcelku Kýčerská hornatina, na severnom svahu Bartošovca (789,5 m n. m.) v nadmorskej výške približne 680 m n. m., neďaleko štátnej hranice s Českom. Od prameňa tečie takmer výlúčne severným smerom, na dolnom toku vstupuje do juhozápadného výbežku Javorníkov, do geomorfologickej časti Lysianska brázda. Tu preteká osadou Kozinová, stáča sa na severovýchod a podteká železničnú trať Púchov – Horní Lideč i cestu I/49. Na okraji osady Strelenka ústi v nadmorskej výške cca 438 m n. m. do potoka Lysky. Nepriberá žiadne prítoky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Bielych Karpatoch
Kategória:Lysá pod Makytou
Centrope

náhľad|Mapa regiónu

**Centrope** je euroregión, ktorý zasahuje do štyroch stredoeurópskych krajín, Česka, Maďarska, Rakúska a Slovenska. Vyznačuje sa veľmi vysokým ekonomickým rastom,  patrí medzi najrýchlejšie sa rozvíjajúce a najperspektívnejšie regióny v Európe.

Patria sem 4 významné mestá, Brno v Česku, Győr v Maďarsku, Viedeň v Rakúsku a Bratislava na Slovensku, ako aj okolité regióny Južná Morava, západná časť Maďarska, rakúske spolkové krajiny Burgenland a Dolné Rakúsko a Bratislavský samosprávny kraj a Trnavský samosprávny kraj. 

Bol založený v roku 2003 deklaráciou z Kittsee. Tento región, ktorý sa nachádzal v rakúsko-uhorskej monarchii, bol dôležitým kultúrnym, dopravným a priemyselným centrom v Európe ešte pred prvou svetovou vojnou. Najmä z dôvodu vzniku východného bloku (nem. Ostblock) po druhej svetovej vojne, ktorý bol zabezpečený pred Rakúskom železnou oponou, sa synergie jednotlivých častí regiónu stratili na celé desaťročia.

Jeho pomyselné centrum tvoria mestá Viedeň a Bratislava (Metropolitný región Bratislava-Viedeň) a rozkladá sa v okolí s polomerom okolo 200 km a žije tu okolo 6 miliónov obyvateľov.

## Referencie


## Pozri aj
* Metropolitný región Bratislava-Viedeň

## Externé odkazy
* Oficiálna stránka
* Slovenská sekcia Centrope 
* mycentrope.com Slovenská 

Kategória:Európa
Kategória:Euroregióny
CEPIT

**CEPIT** (skr. *Central European Park for Innovative Technologies*) je projekt vedecko-technologického parku v bratislavskej mestskej časti Vajnory, ktorého výstavba je plánovaná v najbližších rokoch. 

Vedeckou základňou parku majú byť verejné a súkromné výskumné a vzdelávacie zariadenia. Koncept parku počíta aj so zelenými a vodnými plochami, ktoré majú zaberať veľkú časť plochy areálu.

## Pozri aj
* Eurovalley

Kategória:Vajnory
Kategória:Priemyselné parky na Slovensku
Kategória:Vedecké parky na Slovensku
Backárov potok

**Backárov potok** je potok na Strednom Považí, tečie na slovensko-českom pomedzí, u nás v severnej časti okresu Púchov. Je to pravostranný prítok Beňadína, meria , z toho  na území Slovenska a ďalších  tvorí štátnu hranicu, je tokom V. rádu.

Pramení na českej strane Javorníkov na juhozápadnom svahu Kýčery () v nadmorskej výške cca , na území obce Valašská Senice v okrese Vsetín. Od prameňa tečie juhovýchodným smerom, až k sútoku s krátkym pravostranným prítokom spod Mikulínůvho vrchu českým územím, následne vstupuje na naše územie a pri samote Backárovci priberá pravostranný Chmelinec. Od tohto sútoku vytvára na krátkom úseku štátnu hranicu (), pričom sa stáča na východ. Napokon už definitívne vstupuje na územie Slovenska, kde sa pri samote Plevákovci vlieva v nadmorskej výške približne  do Beňadína.

## Referencie

Kategória:Potoky na Slovensku
Kategória:Potoky v Česku
Kategória:Povodie Váhu
Kategória:Vodné toky v Javorníkoch
Kategória:Vodstvo okresu Vsetín
Kategória:Vodné toky v okrese Púchov
Kategória:Valašská Senice
Kategória:Lysá pod Makytou
Chmelinec (prítok Backárovho potoka)

**Chmelinec** je krátky potok na pomedzí Česka a Slovenska, vytvára krátky úsek štátnej hranice. Je to pravostranný prítok Backárovho potoka, meria 0,9 km, z toho 0,6 km je štátna hranica, je tokom VI. rádu.

Pramení v českej časti Javorníkov na východnom svahu vrchu Chmelinec (725,7 m n. m.) v nadmorskej výške približne 645 m n. m., na území obce Valašská Senice v okrese Vsetín. Od prameňa tečie na krátkom úseku sprvu na juhovýchod, následne sa stáča na východ a vytvára štátnu hranicu. Nepriberá žiadne prítoky. Pri samote Backárovci obce Lysá pod Makytou sa v nadmorskej výške cca 497 m n. m. vlieva do Backárovho potoka.

## Referencie

Kategória:Potoky na Slovensku
Kategória:Potoky v Česku
Kategória:Povodie Váhu
Rôtovský potok

**Rôtovský potok** je krátky potok na česko-slovenskom pomedzí, u nás tečie v západnej časti okresu Púchov. Je to pravostranný prítok Beňadína, meria , z toho  je štátna hranica a  je na území Slovenska, je tokom V. rádu. Niekedy sa nazýva aj **Rutov potok**.

Pramení na českej strane Javorníkov pri osade Jáma v nadmorskej výške približne , východne od obce Francova Lhota v okrese Vsetín. Od prameňa tečie na východ popri osade Rutov, následne vytvára štátnu hranicu (cca ) a od sútoku s pravostranným prítokom zo severného svahu Strčihlavy () vstupuje na slovenské územie. Tu sa stáča na severovýchod, sprava priberá krátky prítok od osady Švehlovci a preteká osadou Rôtov. Napokon sa stáča na východ a v osade Dešná ústi v nadmorskej výške cca  do Beňadína.

## Referencie

Kategória:Potoky na Slovensku
Kategória:Potoky v Česku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Púchov
Kategória:Vodstvo okresu Vsetín
Kategória:Lysá pod Makytou
Kategória:Francova Lhota